Ministria e Infrastrukturës dhe Energjisë e Shqipërisë

Ministria e Infrastrukturës dhe Energjisë është një ministri e Këshillit të Ministrave të Shqipërisë, përgjegjëse për hartimin dhe zbatimin e politikave në fushën e infrastrukturës, transportit, energjisë, ujësjellësit dhe kanalizimeve në Shqipëri. Ministri aktual është Enea Karakaçi, i cili mban këtë detyrë që nga marsi 2026. Historia Ministria e Infrastrukturës dhe Energjisë, në formën e saj aktuale, u krijua në vitin 2017, në kuadër të riorganizimit të administratës shtetërore në Shqipëri. Megjithatë, funksionet që ajo ushtron sot kanë një traditë shumë më të hershme, që daton që nga fillimet e shtetit shqiptar. Që në qeverinë e parë të krijuar pas Shpalljes së Pavarësisë më 1912, ekzistonte portofoli i Punëve Botore, i cili përfshinte ndërtimet publike, rrugët, urat dhe infrastrukturën bazë të vendit. Gjatë periudhës komuniste (1945–1990), sektorët e infrastrukturës, transportit dhe energjisë u administruan në mënyrë të centralizuar dhe të integruar në ekonominë e planifikuar, duke përfshirë zhvillimin e rrjetit energjetik dhe projekteve të mëdha infrastrukturore. Pas vitit 1990, këta sektorë iu nënshtruan reformave të thella institucionale dhe strukturore. Administrimi i tyre u organizua nëpërmjet ministrive të ndryshme, si Ministria e Punëve Publike, Transportit dhe Telekomunikacionit, Ministria e Transportit dhe Infrastrukturës dhe Ministria e Energjisë dhe Industrisë. Në vitin 2017, këto funksione u bashkuan në një institucion të vetëm, duke krijuar Ministrinë e Infrastrukturës dhe Energjisë. Emërtimet e mëparshme Ministria e Industrisë dhe Energjisë (2002–2005) Ministria e Ekonomisë, Tregtisë dhe Energjisë (2005–2013) Ministria e Energjisë dhe Industrisë (2013–2017) Ministria e Infrastrukturës dhe Energjisë (2017– ) Institucionet në varësi Agjencia Kombëtare e Burimeve Natyrore Agjencia për Efiçencën e Energjisë Autoriteti Rrugor Shqiptar Autoriteti i Aviacionit Civil Drejtoria e Përgjithshme Detare Shërbimi Gjeologjik Shqiptar Ndërmarrje publike Korporata Elektroenergjitike Shqiptare (KESH) Operatori i Sistemit të Transmetimit (OST) Operatori i Shpërndarjes së Energjisë Elektrike (OSHEE) Zyrtarë Ministrat e Energjisë dhe Infrastrukturës Referime